Viborger Samler, 1841-09-25
Hidtil havde Urolighederne i Paris indskrænket sig til Aftentimerne; men den 15de Septbr. dannede talrige Hobe sig i Forstaden St. Antoine. Deres Vaaben vare temmelig uskadelige og uskyldige; thi de bestode størstedeels af Kartofler, som vare tagne af Havevognene. Municipalgarden adspredte uden Møie disse Hobe, der imidlertid vendte tilbage, saasnart Garden trak bort. – Til samme Tid forsamledes en stor Menneskemasse ved Portene St. Denis og St. Martin; man hørte rigtignok det Raab: "Ned med Guizot, Ned med Manden fra Gent!" –men Patrouillerne stødte ikke paa nogen Modstand. Ogsaa Chateletpladsen og Gaden St. Denis vare besatte af talrige Folkehøbe; dog havde denne Forsamling en ganske egen Characteer. Da hele Massen rolig havde taget Plads, hvor saadan var at finde, og da tillige hverken Municipalgardere eller Politiangenter, viste sig i Uniform, kunde man fristes til at antage, at man ventede paa Begyndelsen af et eller andet Skuespil. Næsten alle Boutiker vare lukkede, ligesom for at skaffe de Handlende Tid til at være Tilskuere ved Ementen. Men om Aftenen antoge disse Folkesværme, navnligen i Forstaden St. Antoine, en truende Characteer. Man forsøgte at opføre en Barricade netop paa det Sted, hvorfra Skudet var affyret mod Prindserne; to Pelotons af Municipalgarden med to Politicommissairer i Spidsen tilintetgjorte snart dette Forsøg. Paa alle Boulevards havde Auctoriteterne opstillet hele Batailloner af Nationalgarden, og stærke Patrouiller af 25 a 30 Mand droge igjennem Hovedstadens vigtigste Gader. – Saaledes endtes denne ubetydelige Tumult. Nu er Forstaden fuldkommen rolig. Man har iøvrigt gjort den bemærkning, at Regjeringen hidtil hverken har opbudt Nationalgarden eller Linietropperne; man har kun anvendt Municipalgarden. Jmidlertid ere Linietropperne consignerede i Casernerne; de vigtigste Poster ere fordoblede; det synes endog, at Patroner ere uddeelte; i det mindste ere 40,000 Patroner ankomne fra Vincennes. - Under denne Gjæring i Hovedstaden kunde det let komme til en frygtelig Explosion, naar en Efterretning, der igaar var udbredt over Paris, skulde stadfæste sig. Hidtil har Census i Paris kun indskrænket sig til en Revision af Folkemængden; men den 25de Septbr. er ansat til en yderligere Taxation af Eiendelene, og denne Forholdsregel har fremkaldt en stærk Bevægelse i de fleste Departements. Hidtil formeente man, at Humann ikke vilde udføre sit System i Hovedstaden; nu derimod hedder det med Bestemthed, at han paa foranførte Dag vil skride til at realisere sine Forholdsregler. Ogsaa Chauriat, en Landcommune, 5 Mile fra Clermont, har været Skuepladsen for Uroligheder. 40 Oprørere brøde ind i Kirken, opbrændte Bænkene og Stolene, og foretoge derefter flere Jndbrud i Privates Huse. Jmidlertid samlede Menigheden sig, forfulgte og arresterede flere af de Skyldige. Roligheden er gjenoprettet; mange Arresteringer have fundet Sted. Den til Hamborg sidstankomne Stafetpost af 17de Septbr. fra Paris melder, at Urolighederne i Hovedstaden tabe i Betydning og Omfang. J Forstaden St. Antoine vare Glarmesterne sysselsatte med at indsætte nye Ruder istedetfor de under Tumulten ituslagne. Den 16de om Aftenen havde flere Grupper samlet sig paa Boulevards St. Denis og St. Martin. Flere Cabrioletter standsedes, og kastedes omkuld, dog vare disse Optøier ubetydelige, og da en stærk Pladskregn begyndte at strømme ned, tyede Natteheltene til deres Qvarterer. – Renten vedbliver at stige.